Diari Oficial de la Generalitat Valenciana


Sumari del DOGV 3865, del 26-10-2000 (2000/8464)

ACORD de 17 d'octubre de 2000, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Benissa.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3865

Data del DOGV
:   26-10-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/8464


Data del document
:   17-10-2000

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Benissa
    * expropiació
    * administració local

ACORD de 17 d'octubre de 2000, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Benissa. [2000/A8464]
  
El Govern Valencià, en la reunió del dia 17 d'octubre de 2000, adoptà l'acord següent:
  
L'Ajuntament de Benissa, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte de recuperació ambiental de la vora litoral de Benissa (tram: Bassetes-Fustera-Pinets)
  
Aquesta declaració d'ocupació urgent es justifica per les raons següents:
  
1. L'obra està inclosa en el Pla de la Direcció General de Costes i està pressupostada segons la Llei de Pressupostos Generals de l'Estat per a l'any 2000, i la no execució o inici d'execució de les obres susdites dins de l'esmentat exercici motivaria la pèrdua de la subvenció atorgada de 507.587.623 pessetes. L'alt cost del projecte i la impossibilitat de la corporació de fer front amb fons propis a l'execució del projecte és la causa que ha motivat el retard en l'inici de l'execució de les obres.
  
2. L'obra té com a objectiu prioritari la preservació i protecció del medi natural en la franja litoral, i la recuperació de zones o territoris que han sigut transformats negativament o que estan sotmesos a processos de degradació amb una constant erosió natural. El projecte tècnicament ha sigut aprovat per la Direcció General de Costes el 26 de gener de 2000.
  
La relació de propietaris, béns i drets afectats per l'expedient fou sotmesa a informació pública i notificada individualment a les persones interessades, les quals van presentar al·legacions, que han sigut resoltes pel Ple de la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això d'acord amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, i a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Benissa per a l'execució del projecte de recuperació ambiental de la vora litoral de Benissa (tram: Bassetes-Fustera-Pinets).
  
Relació de béns afectats
  
Aquest acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local expropiant, al·legacions als únics efectes d'esmenar possibles errades produïdes en relacionar els béns afectats per la urgent ocupació.
  
Aquest acord posa fi a la via administrativa, en virtut de l'article 109.c de la Llei de Regim Jurídic de les Administracions Públiques i del Prodeciment Administratiu Comú. Les persones interessades podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si fa el cas, contra la desestimació presumpta d'aquest pel transcurs d'un mes, es podrà interposar en el termini de dos mesos un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat un recurs administratiu potestatiu de reposició no es podrà interposar un recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que s'ha establit en els articles 48, 107 i següents, i 116 i següents de la Llei de Règim Jurídic de les Administracions Públiques i del Procediment Administratiu Comú, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà a la publicació de l'acord en el Diari Oficial de la Generalitat Valenciana, d'acord amb el que disposen els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen interposar qualsevol altra via que estimen oportuna.
  
Valencia, 17 d'octubre de 2000
  
El conseller secretari del Govern Valencià,